Atès que el Govern de la Generalitat de Catalunya, en la sessió de 26 d'agost de 2003, va adoptar l'Acord d'aprovació del Pla d'aeroports de Catalunya,
Fer públic l'Acord del Govern de 26 d'agost de 2003, que figura annex a aquesta Resolució, d'aprovació del Pla d'aeroports de Catalunya.
Barcelona, 15 de setembre de 2003
de 26 d'agost de 2003, del Govern de la Generalitat, d'aprovació del Pla d'aeroports de Catalunya.
La Llei 19/2000, de 29 de desembre, d'aeroports de Catalunya configura el Pla d'aeroports de Catalunya com un instrument d'ordenació del sector aeroportuari català dins el marc de les directrius de l'ordenació territorial i que té per objecte la determinació de les grans línies de planificació, ordenació, promoció i desenvolupament del sector aeroportuari i la previsió dels emplaçaments dels aeroports i els aeròdroms, amb subjecció als principis de sostenibilitat i de respecte del medi ambient.
Per assolir aquests objectius, el Pla defineix les necessitats de cada àmbit territorial, estableix les dotacions i la tipologia d'equipaments que han de permetre la satisfacció de la demanda detectada i prevista i determina les actuacions a emprendre amb inclusió de les previsions econòmiques corresponents.
El Pla d'aeroports de Catalunya té caràcter de pla territorial sectorial, de conformitat amb la Llei 23/1983, de 21 de novembre, de política territorial, i el seu contingut assumeix les propostes, objectius i directrius establerts pel Pla territorial general de Catalunya.
El Pla d'aeroports de Catalunya s'estructura en dos documents, el primer dels quals està dedicat a l'explicació de la diagnosi del sector, mentre que el segon inclou les determinacions i recomanacions que són la raó de ser del mateix Pla.
El Pla dóna un tractament diferenciat al món de l'aviació de transport comercial respecte a la resta de l'activitat aeronàutica, estableix l'objectiu de xarxa horitzó i determina les actuacions, recomanacions i directrius que permetin assolir l'objectiu.
Així mateix, de conformitat amb la Llei 19/2000, de 29 de desembre, d'aeroports de Catalunya, el document dóna les claus per al desenvolupament dels plans directors de les infraestructures existents i de les actuacions necessàries per determinar les localitzacions i tipologies de les instal·lacions noves que apareguin com a conseqüència del Pla.
El Pla, a través de tota la informació recollida, defineix les seves propostes concretes, que s'estructuren en les categories de diagnosi de la situació, objectius i model de desenvolupament del Pla d'aeroports, proposta de xarxa horitzó d'aeroports i aeròdroms, desplegament d'aeroports i aeròdroms de la xarxa, règim econòmic i financer, model de promoció i gestió i altres determinacions del Pla.
Quant a la seva tramitació, s'ha adequat a la Llei 23/1983, de 21 de novembre, de política territorial, i a la Llei 19/2000, de 29 de desembre, d'aeroports de Catalunya.
Les al·legacions presentades en el període d'informació pública i institucional han estat degudament valorades i han comportat la introducció de modificacions en el Pla.
Per tot això, a proposta del conseller de Política Territorial i Obres Públiques, el Govern adopta l'Acord següent:
Aprovar, d'acord amb el que estableix la Llei 19/2000, de 29 de desembre, el Pla d'aeroports de Catalunya.